Public procurement notice: Contract Award Notice
Published: 2024-11-05
Region: EL652
Contract type: Works
Procedure: Open procedure
CPV classification: 45240000: Construction work for water projects
Estimated value: 6500000 EUR
Award criteria: price

Technical requirements: Τα έργα αποχέτευσης θα εξυπηρετήσουν τους παράκτιους οικισμούς του όρμου Αλμυρής δηλαδή τα Λουτρά Ωραίας Ελένης και την Κάτω Αλμυρή που διαχωρίζονται από το ρέμα και βρίσκονται βόρεια και νότια της εκβολής του στο Σαρωνικό, αντίστοιχα. Βόρεια του ρέματος, στα ανάντη των Λουτρών, βρίσκονται οι οικισμοί Θυμέλη, Γαλατάκι και Ντράσσα ενώ νότια του ρέματος, στα ανάντη της Κάτω Αλμυρής, βρίσκονται οι οικισμοί Νέα Αλμυρή και Ρυτό ( νότια ) και Άνω Αλμυρή, Βλασσέϊκα και Κατακάλι ( ανατολικά ). Με βάση τη μορφολογία της περιοχής το δίκτυο αποχέτευσης διαχωρίζεται σε τρία δίκτυα αγωγών με ελεύθερη ροή που το κάθε ένα εκβάλλει σε ένα αντλιοστάσιο ανύψωσης που κατασκευάζεται στην παράκτια ζώνη και αντλεί τα λύματα προς το βορρά αφού αποδέκτης είναι τα Ίσθμια με τελική κατάληξη το κατασκευασμένο Κέντρο Επεξεργασίας Λυμάτων Αγίων Θεοδώρων.
Σε περίπτωση προσφυγής κατά πράξης του αναθέτοντος φορέα, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στον αναθέτοντα φορέα, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .
Η μορφολογία του εδάφους της Κάτω Αλμυρής και των Λουτρών Ωραίας Ελένης οδηγεί σε κατασκευή τριών αντλιοστασίων προκειμένου να συγκεντρωθούν οι απορροές των ακαθάρτων από τους οικισμούς. Οι κεντρικοί συλλεκτήρες ακαθάρτων προτείνονται να είναι στην οδό Επιδαύρου και στην Παραλιακή οδό. Συγκεκριμένα, προτείνεται στην οδό Επιδαύρου οι συλλεκτήρες να είναι δυο και να βρίσκονται εκατέρωθεν της οδού για διευκόλυνση των ιδιωτικών συνδέσεων. Στον οικισμό της Κάτω Αλμυρής οι αγωγοί της Επιδαύρου οδηγούν τα λύματα στον παραλιακό αγωγό (Π2.1) και στη συνέχεια στο Α/Σ 2 που προτείνεται να κατασκευαστεί στην εκβολή του ρέματος, επί της παραλίας. Καταθλιπτικός αγωγός που διέρχεται διαμέσου του ρέματος και κατά μήκος της οδού Κορίνθου μεταφέρει την απορροή στο Α/Σ Α1. Στους αγωγούς Π2.1 της παραλιακής χάραξης και Ν2.5 της χάραξης της Επιδαύρου έχουν συνεκτιμηθεί οι απορροές των οικισμών Κατακάλι και Ρυτό αντίστοιχα. Στον οικισμό των Λουτρών προτείνεται η κατασκευή των συλλεκτήρων της Επιδαύρου καθώς επίσης και ο συλλεκτήρας αγωγός Β1, ο οποίος συγκεντρώνει τις απορροές των οικισμών Θυμέλη, Γαλατάκι και Ντράσσα. Οι αγωγοί αυτοί οδηγούν τα λύματα στο αντλιοστάσιο Α1 (Μελέτη «Αγωγός Μεταφοράς Λυμάτων Λουτρών Ωραίας Ελένης - Κάτω Αλμυρής - Ισθμιων στην Ε.Ε.Λ. Αγ. Θεοδώρων») το οποίο συγκεντρώνει και την παροχή του Α/Σ 1 και του Α/Σ 2. Τμήμα του παραλιακού, βόρεια του ρέματος απορρέει επίσης στο Α/Σ 1 (καταθλιπτικός αγωγός Α/Σ 1, 090). Το τρίτο αντλιοστάσιο (Α/Σ 2) συγκεντρώνει την απορροή του βόρειου τμήματος του ακρωτηρίου των Λουτρών Ωραίας Ελένης και το οποίο βρίσκεται στην παραλία, βόρεια του ακρωτηρίου. Καταθλιπτικός αγωγός (20160) μεταφέρει την απορροή του Α/Σ 2 σε φρεάτιο συλλεκτήρα αγωγού της οδού Επιδαύρου και την μεταφέρει στο Α/Σ Α1.
Λόγοι ανωτέρας βίας, καιρικές συνθήκες, απρόβλεπτοι παράγοντας.


Award value: 5368798.79
Number of bids: 2